ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
மகாராஷ்டிரா மருத்துவமனைகளில் கோவிட்-19க்கு எதிரான நடவடிக்கையில் புதிய கிருமிநாசினி கருவி ¬- புனே சைட்டெக் பூங்காவில் உள்ள ஸ்டார்ட்அப் நிறுவனத்தின் தொழில்நுட்பம்
புனே சைட்டெக் பூங்காவில் உள்ள ஸ்டார்ட்அப் நிறுவனத்தின் தொழில்நுட்பத்தின் மூலம் ஒரு மணி நேரத்தில் ஓர் அறைக்குள் கிருமிகள் பாதிப்பு அளவை வெகுவாகக் குறைக்கும் புதிய தொழில்நுட்பம் கண்டுபிடிப்பு. கோவிட்-19க்கு எதிரான இந்தியாவின் போராட்டத்தில் சிறந்த தீர்வை இது தருவதாக அமைந்துள்ளது. அறிவியல் தொழில்நுட்பத் துறையின் மூலம் உருவாக்கப்பட்ட நிதி பிரயாஸ் திட்டத்தின் கீழ் இந்தத் தொழில்நுட்பம் உருவாக்கப்பட்டுள்ளது.
இதை உற்பத்தி செய்யவும், உற்பத்தியை அதிகரிக்கவும் இந்தத் துறை ரூ ஒரு கோடி ஒதுக்கியுள்ளது. மகாராஷ்டிரா மருத்துவமனைகளில் நிறுவுவதற்காக 1000 கருவிகள் விரைவில் தயாராகிவிடும். ஜே-கிளீன் வெதர் டெக்னாலஜிஸ் என்ற புனே நிறுவனம், இந்தச் சாதனத்தை உற்பத்தி செய்கிறது.
சைட்டெக் ஏரான் என்று பெயரிடப்பட்டுள்ள நெகடிவ் அயனி உருவாக்கும் இந்தச் கருவி, மூடி வைக்கப்பட்டுள்ள அறையில் வைரஸ், பாக்டீரியா மற்றும் பூஞ்சைத் தொற்றுகளைக் கட்டுப்படுத்துவதில் இது உதவிகரமாக இருக்கிறது. கோவிட் 19 பாதிப்பு இருப்பதாகக் கண்டறியப்பட்ட, பாதிப்பு இருப்பதாக சந்தேகிக்கப்படும் பகுதிகளில் கிருமி நீக்கத்துக்கும் இது உதவிகரமாக உள்ளது. எனவே, தனிமைப்படுத்தி சிகிச்சை அளிக்கும் பகுதிகளில் 24 மணி நேரமும் பணிபுரியும் டாக்டர்கள், நர்ஸ்கள், மருத்துவ அலுவலர்கள் ஆகியோரின் உடல்நலனைப் பாதுகாப்பதற்கு இது உதவியாக இருக்கும். அவர்களுடைய நோய் எதிர்ப்பாற்றலை அதிகரிக்கச் செய்து, வைரஸ் தாக்குதலுக்கு எதிராக போரிடும் திறனை அதிகரிக்கச் செய்வதாக இது இருக்கும்.
நோய்களை உருவாக்கும் வைரஸ்கள் மற்றும் பாக்டீரியாக்களைக் கொல்வதில் இது பயனுள்ளதாக உள்ளது என்று, உலக அளவில் பிரசித்தி பெற்ற பல ஆய்வகங்களால் அறிவியல் பூர்வமாகப் பரிசோதிக்கப்பட்டுள்ளது. வீடுகள், மருத்துவமனைகள், பள்ளிக்கூடங்கள், முற்றிலும் மூடப்பட்டுள்ள தோட்ட வளாகங்கள், தொழிற்சாலைகள் போன்ற மூடிய சூழ்நிலையில் இயங்கும் பகுதிகளில் இந்தப் பரிசோதனைகள் செய்யப்பட்டுள்ளன. ஒரு மணி நேரம் இந்தச் சாதனத்தை இயக்கினால் அந்த மூடப்பட்ட அறைக்குள், அதன் அளவைப் பொருத்து 99.7 சதவீதம் அளவுக்கு வைரஸ் பாதிப்பை இது குறைப்பதாகக் கண்டறியப்பட்டுள்ளது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
2025-ஆம் ஆண்டிற்குள் 5 ட்ரில்லியன் டாலர் அளவிற்கு இந்திய பொருளாதாரத்தை உயர்த்த, ஜிஎஸ்டி உதவிகரமாக இருக்கும்: மத்திய அமைச்சர் திரு நிதின் கட்காரி
2025-ஆம் ஆண்டிற்குள் 5 ட்ரில்லியன் டாலர் அளவிற்கு இந்திய பொருளாதாரத்தை உயர்த்தும் தொலைநோக்குப் பார்வையை அடைவதற்கு சரக்கு மற்றும் சேவை வரி உதவிகரமாக இருக்கும் என்று மத்திய சாலை போக்குவரத்து, நெடுஞ்சாலைகள், குறு, சிறு, நடுத்தர தொழில் நிறுவனங்கள் அமைச்சர் திரு நிதின் கட்காரி நம்பிக்கை தெரிவித்துள்ளார்.
“சரக்கு மற்றும் சேவை வரி தினத்தை” முன்னிட்டு “ஜிஎஸ்டியின் பயணமும் அதன் எதிர்காலமும்- தற்சார்பு இந்தியா” என்ற கருப்பொருளுடன் இந்திய செலவு கணக்காளர்கள் நிறுவனத்தால் ஏற்பாடு செய்யப்பட்டிருந்த இணையதள கருத்தரங்கில் பேசிய அவர், ஒரே தேசம், ஒரே சந்தை, ஒரே வரி என்ற நோக்கத்துடன் தொடங்கப்பட்ட சரக்கு மற்றும் சேவை வரி, தற்போதைய பெருந்தொற்று காலத்திலும் வர்த்தகம் மற்றும் தொழில்துறைக்கு பேருதவியாக இருப்பதாகவும், எதிர்காலத்திலும் உதவிகரமாக இருக்கும் என்றும் தெரிவித்தார்.
இந்த வரி சேவை, கடந்த 2017-ஆம் ஆண்டு ஜூலை 1-ஆம் தேதி அமல்படுத்தப்பட்டதாகவும், 4 ஆண்டுகளுக்குப் பிறகு வர்த்தக நடவடிக்கைகளில் குறிப்பிடத்தக்க மாற்றத்தை இந்த சேவை ஏற்படுத்தியிருப்பதாகவும் அவர் கூறினார்.
டிஜிட்டல் மயமாக்கல் மற்றும் தகவல் தொழில்நுட்பத்திற்கு மிகப்பெரும் பங்கு இருப்பதாகவும் அமைச்சர் குறிப்பிட்டார். வெளிப்படைத்தன்மை வாயிலான மற்றும் உரிய காலத்தில் முடிவுகளை எடுக்கும் முறையை மேம்படுத்துவதற்கு செயல்திறன் மற்றும் நிதி சார்ந்த தணிக்கை மிகவும் அவசியம் என்று அவர் வலியுறுத்தினார்.
குறு, சிறு, நடுத்தர தொழில் நிறுவனங்கள் சந்தித்து வரும் பிரச்சினைகள் குறித்து உரையாற்றிய அமைச்சர், காலதாமதமாக வழங்கப்படும் தொகைகளே முக்கிய காரணமாக விளங்குவதாகவும், அவை சரிசெய்யப்பட வேண்டும் என்றும் தெரிவித்தார்.
சரக்கு மற்றும் சேவை வரி, நான்கு ஆண்டுகளை நிறைவு செய்துள்ள போதும், இன்னமும் அதனை மேம்படுத்துவதற்கு வாய்ப்பிருப்பதாக அவர் கூறினார். ஒத்துழைப்பு, ஒருங்கிணைப்பு, தகவல் தொடர்பு மற்றும் சீர்படுத்துதலில் அனைத்து பங்குதாரர்களும் பங்கேற்க வேண்டும் என்றார் அவர்.
முழு நிகழ்ச்சியின் காணொளியைக் காண:
https://youtu.be/83c7SBwegX0
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731865
------
(Visitor Counter : 198
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 12.89 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1834943
பிரதமர் அலுவலகம்
ஜம்மு-காஷ்மீரின் அனைத்து மக்களையும் சென்றடையும் விதமாக, ஆயுஷ்மான் பாரத் பிரதமர் ஜெய் செஹத்தை டிசம்பர் 26 அன்று பிரதமர் துவக்கி வைக்கிறார்
ஜம்மு-காஷ்மீரின் அனைத்து மக்களையும் சென்றடையும் விதமாக, ஆயுஷ்மான் பாரத் பிரதமர் ஜெய் செஹத் திட்டத்தை டிசம்பர் 26 அன்று மதியம் 12 மணிக்கு காணொலி மூலம் பிரதமர் திரு நரேந்திர மோடி துவக்கி வைக்கிறார்.
அனைத்து விதமான சுகாதாரப் பாதுகாப்பையும் இத்திட்டம் வழங்குவதோடு, நிதி ஆபத்தில் இருந்து மக்களைக் காத்து, அனைவருக்கும் தரமான மற்றும் குறைந்த செலவிலான சுகாதாரச் சேவைகளை வழங்குவதை உறுதி செய்கிறது. மத்திய உள்துறை அமைச்சர் மற்றும் ஜம்மு-காஷ்மீரின் துணைநிலை ஆளுநர் ஆகியோர் இந்நிகழ்ச்சியில் பங்கேற்கிறார்கள்.
ஜம்மு-காஷ்மீர் யூனியன் பிரதேசத்தைச் சேர்ந்த அனைத்து மக்களுக்கும் இலவச சுகாதாரக் காப்பீட்டை இத்திட்டம் வழங்குகிறது. ஒரு குடும்பத்திற்கு ரூபாய் 5 லட்சம் வரையில் காப்பீட்டை இந்த திட்டம் அளிக்கிறது. கூடுதலாக சுமார் 15 லட்சம் குடும்பங்களுக்கு இது விரிவாக்கம் செய்யப்படுகிறது. பிரதமர்-ஜெய்யுடன் இணைந்து செயல்பட உள்ள இத்திட்டத்தின் பலன்களை நாட்டில் எங்கு வேண்டுமானாலும் பெறலாம். பிரதமர்-ஜெய்யுடன் இணைந்துள்ள அனைத்து மருத்துவமனைகளில் இருந்தும் சிகிச்சை பெறலாம்.
அனைத்து விதமான சுகாதாரப் பாதுகாப்பை அடைதல்:
சுகாதாரத்தை ஊக்குவித்தல், நோய்த்தடுப்பு, சிகிச்சை, குணமடைதல், பராமரிப்பு உட்பட அனைத்து சுகாதாரச் சேவைகளையும் உள்ளடக்கியதே இதுவாகும். இந்தச் சேவைகளை அனைவருக்கும் கிடைக்கச் செய்து, நிதிச் சுமையில் இருந்து மக்களைக் காத்து ஏழ்மையில் இருந்து அவர்களைப் பாதுகாப்பது இதன் நோக்கமாகும். சுகாதாரம் மற்றும் ஆரோக்கிய மையங்கள், மற்றும் பிரதமரின் மக்கள் ஆரோக்கியத் திட்டம் ஆகிய இரண்டு தூண்களைக் கொண்ட ஆயுஷ்மான் பாரத் திட்டம், அனைத்து விதமான சுகாதாரப் பாதுகாப்பையும் அடைவதற்காக உருவாக்கப்பட்டுள்ளது.
-----
(
விவசாயத்துறை அமைச்சகம்
பயிர்க்கழிவுகள் மேலாண்மை அனைவரது கூட்டுப்பொறுப்பு - வேளாண் துறை அமைச்சர் திரு நரேந்திர சிங் தோமர்
புசா உயிரி பயிர்க்கழிவு சிதைப்பு திரவம் மற்றும் இயந்திரங்களை முறையாகப் பயன்படுத்துவதன் மூலம் பயிர்க்கழிவுகள் தொடர்பான பிரச்சனைகளுக்குத் திறம்பட தீர்வுகாண முடியும் என்று மத்திய வேளாண் துறை அமைச்சர் திரு நரேந்திர சிங் தோமர் கூறியுள்ளார். மத்திய வேளாண் அமைச்சகத்தின் வழிகாட்டுதல்படி இந்திய வேளாண் ஆராய்ச்சி நிறுவனத்தால் புசா  என்ற உயிரி பயிர்க்கழிவு சிதைப்பு திரவம்  உருவாக்கப்பட்டுள்ளது. இதை திறம்பட பயன்படுத்தியும், இயந்திரங்களை பயன்படுத்தியும் பயிர்க்கழிவுகளை அழிப்பது குறித்த பயிலரங்கம் புதுதில்லியில் இன்று நடைபெற்றது. பல்வேறு வேளாண் அறிவியல் நிலையங்களிலிருந்து ஏராளமான விவசாயிகள் காணொலி வாயிலாக இந்த பயிலரங்கத்தில் பங்கேற்றனர்.
இதில் கலந்துகொண்டு பேசிய வேளாண் துறை அமைச்சர் திரு நரேந்திர சிங் தோமர், நெற்பயிர்களால் உருவாகும் பயிர்க்கழிவுகளை முறையாக மேலாண்மை செய்து சுற்றுச்சூழல் மாசைத் தடுப்பதில் அனைவருக்கும் பொறுப்பு உள்ளது என்றார். பயிர்க்கழிவு மேலாண்மைக்காக பஞ்சாப், ஹரியானா, உத்தரபிரதேச மாநிலங்களுக்கும், தில்லிக்கும் மத்திய அரசு 3 ஆயிரம் கோடி ரூபாய்க்கும் அதிகமான தொகையை வழங்கியிருப்பதாக அவர் குறிப்பிட்டார்.
இதற்காக 2 லட்சத்து 7 ஆயிரம் இயந்திரங்களை சம்பந்தப்பட்ட மாநிலங்களுக்கு மத்திய அரசு வழங்கியிருப்பதாகவும் அதை முறையாக பயன்படுத்தும்போது, பயிர்க்கழிவு மேலாண்மை தொடர்பான விரிவான தீர்வு ஏற்படும் என்றும் அமைச்சர் கூறினார். தில்லி புசாவில் உள்ள இந்திய வேளாண் ஆராய்ச்சி நிறுவனம் உருவாக்கியுள்ள புசா பயிர்க்கழிவுகள் உயிரி சிதைப்பானை  பயன்படுத்தலாம் என்றும் இதன் மூலம் பயிர்க்கழிவுகள் சிதைக்கப்படுவதால் விளை நிலங்களின் வளம் அதிகரிக்கும் என்றும் அவர் குறிப்பிட்டார்.
அரசியல் ரீதியாக இந்த பிரச்சனையை விவாதிப்பதை விட, இதற்கு தீர்வு கண்டு இதிலிருந்து வெளி வருவதற்கான முயற்சிகள் குறித்து ஆலோசிக்க வேண்டும் என்று அவர் கூறினார். மத்திய அரசும், மாநில அரசுகளும் விவசாயிகளின் நலனை நோக்கமாக கொண்டே செயல்படுவதாக அவர் தெரிவித்தார். பயிர்க்கழிவுகள் எரிக்கப்படுவது தீவிரமான பிரச்சனை என்று கூறிய அவர், இது சுற்றுச்சூழலுக்கு மிகப்பெரிய பாதிப்பை ஏற்படுத்தும் என்றும் கூறினார். எனவே, இதற்கு முறையாக தீர்வு காண்பதன் மூலம் மண்ணையும், சுற்றுச்சூழலையும் பாதுகாக்க முடியும் என்றார்.
புசா உயிரி சிதைப்பானை பயன்படுத்திய விவசாயிகள் தங்களது அனுபவங்களை இந்த நிகழ்ச்சியில் பகிர்ந்துகொண்டனர். மத்திய வேளாண்துறை செயலாளர் திரு மனோஜ் அகுஜா, இந்திய வேளாண் ஆராய்ச்சி நிறுவனத்தின் இயக்குனர் திரு அசோக்குமார் சிங் உள்ளிட்டோர் இந்த நிகழ்ச்சியில் பங்கேற்றனர்.
பாதுகாப்பு அமைச்சகம்
மிஷன் சாகர் III: வெள்ள நிவாரண உதவிப் பொருட்களுடன் கம்போடியா சென்றடைந்தது ஐஎன்எஸ் கில்தான்
மிஷன் சாகர் மூன்றாம் திட்டத்தின் கீழ், 2020, டிசம்பர் 29-ஆம் தேதி ஐஎன்எஸ் கில்தான் கப்பல் கம்போடியா நாட்டின் சிஹனவுக்வில்லே துறைமுகத்தை சென்றடைந்தது. அந்நாட்டில் வெள்ளத்தால் பாதிக்கப்பட்ட மக்களுக்கு மனிதாபிமான மற்றும் பேரிடர் மீட்பு உதவியாக 15 டன் உணவுப் பொருட்கள் கம்போடியா நாட்டின் தேசிய பேரிடர் மேலாண்மைக் குழுவிடம் வழங்கப்படும்.
கோவிட்-19 பெருந்தொற்று பரவலால் உலகெங்கும் ஏற்பட்டுள்ள பாதிப்பைக் கருத்தில் கொண்டு இந்திய அரசு நட்பு நாடுகளுக்கு பல்வேறு வகையில் உதவிகளை செய்து வருகிறது. அதன் ஒரு பகுதியாகவும் ஆசியான் நாடுகள் இடையேயான உறவை மேலும் வலுப்படுத்தும் வகையிலும் மிஷன் சாகர் மூன்றாம் திட்டம் அமைந்துள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684365
சுரங்கங்கள் அமைச்சகம்
கனிம உற்பத்தி 20.4% அதிகரிப்பு
இந்திய சுரங்கப் அலுவலகத்தின் தற்காலிக புள்ளிவிவரங்களின்படி, 2021 அக்டோபர்  மாதத்திற்கான சுரங்க மற்றும் குவாரித் துறையின் கனிம உற்பத்தியின் குறியீடு 109.7 ஆக இருந்தது.
கடந்த ஆண்டு இதே மாதத்தில் இருந்த நிலையுடன் ஒப்பிடும்போது இது 20.4% அதிகமாகும். 2020-21 ஏப்ரல்-அக்டோபர் காலகட்டத்திற்கான ஒட்டுமொத்த வளர்ச்சி முந்தைய ஆண்டின் இதே காலத்தை விட 11.4 சதவீதம் அதிகரித்துள்ளது.
2021 அக்டோபரில் முக்கியமான கனிமங்களின் உற்பத்தி அளவு பின்வருமாறு: நிலக்கரி 639 லட்சம் டன், பழுப்பு நிலக்கரி 37 லட்சம் டன், இயற்கை எரிவாயு  2954 மில்லியன் கியூ. மீ., பெட்ரோலியம்  25 லட்சம் டன், பாக்சைட் 1792 ஆயிரம் டன், குரோமைட் 130 ஆயிரம் டன், திட செம்பு 11 ஆயிரம் டன் , தங்கம் 109 கிலோ, இரும்பு தாது 190 லட்சம் டன், திட ஈயம் 33 ஆயிரம் டன், மாங்கனீஸ் தாது 202 ஆயிரம் டன், திட ஜிங்க் 137 ஆயிரம் டன், சுண்ணாம்பு 319 லட்சம் டன், பாஸ்போரைட் 127 ஆயிரம் டன், மேக்னசைட் 10 ஆயிரம் டன், வைரம் 24 காரட்.
முக்கியமான தாதுக்களின் உற்பத்தி 2020 அக்டோபருடன் ஒப்பிடும் போது 2021 அக்டோபரில் நேர்மறையான வளர்ச்சியை பின்வருமாறு கண்டுள்ளன: தங்கம் , பழுப்பு நிலக்கரி , மேக்னசைட் , குரோமைட் , இயற்கை எரிவாயு   மற்றும் நிலக்கரி .
எதிர்மறை வளர்ச்சியைக் காட்டும் மற்ற முக்கியமான தாதுக்களின் உற்பத்தி பின்வருமாறு: வைரம் , பாஸ்போரைட் , பெட்ரோலியம்  .
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1785544
பொருளாதார விவகாரங்களுக்கான மத்திய அமைச்சரவைக் குழு
நிலக்கரி வாயுவாக்கம் மூலம் டால்ச்சர் ஃபெர்டிலைசர்ஸ் லிமிடெட் உற்பத்தி செய்யும் உரத்துக்கான பிரத்தியேக மானியக் கொள்கை : அமைச்சரவை ஒப்புதல்
பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவைக் குழு, நிலக்கரி வாயுவாக்கம் மூலம் டால்ச்சர் ஃபெர்டிலைசர்ஸ் லிமிடெட் உற்பத்தி செய்யும் உரத்துக்கு பிரத்தியேக மானியக் கொள்கையை வகுப்பதற்கான உரத்துறையின் முன்மொழிதலுக்கு ஒப்புதல் அளித்துள்ளது.
நோக்கங்கள்:
நாட்டின் திட்டமிட்ட எரிசக்தி பாதுகாப்பு மற்றும் உர தற்சார்பை பரிசீலித்து, நாட்டின் விரிவான நிலக்கரி கையிருப்பை கருத்தில் கொண்டு, நிலக்கரி வாயுவாக்கம் அடிப்படையிலான டால்ச்சர் ஃபெர்டிலைசர்ஸ் லிமிடெட்டுக்கு ஒப்புதல் அளிக்க முடிவு எடுக்கப்பட்டுள்ளது. இத்திட்டம், விவசாயிகளுக்கு உரங்கள் கிடைப்பதை மேம்படுத்தி, கிழக்குப் பகுதியின் வளர்ச்சியை ஊக்குவித்து, நாட்டின் கிழக்குப் பகுதிக்கு உரம் விநியோகம் செய்வதற்கான போக்குவரத்து மானியத்தை சேமிக்க உதவும். ஒரு வருடத்திற்கு 12.7 லட்சம் மெட்ரிக் டன் அளவுக்கு உர இறக்குமதியைக் குறைத்து, அந்நிய செலாவணியை சேமிக்க இது உதவும்.
மேக் இன் இந்தியா, தற்சார்பு இந்தியா பிரச்சாரங்களுக்கு இத்திட்டம் ஊக்கமளிப்பதோடு, சாலைகள், ரயில்வே, தண்ணீர் போன்ற உள்கட்டமைப்பு வசதிகள் மேம்படுவதற்கும் உதவும். இத்திட்டத்திற்கு அருகில் உள்ள பகுதிகளில் துணைத் தொழில்கள் உருவாக வசதி செய்து, புதிய தொழில் வாய்ப்புகளுக்கு இது வழிவகுக்கும்.
நிலக்கரி அதிக அளவில் கிடைப்பதாலும், அதன் விலை அதிக ஏற்றத்தாழ்வின்றி இருப்பதாலும், நிலக்கரி வாயுவாக்கல் ஆலைகள் முக்கியத்துவம் பெறுகின்றன. முக்கியமான இயற்கை எரிவாயு மீதான சார்பைக் குறைப்பதன் மூலம், திரவ இயற்கை எரிவாயு இறக்குமதி செலவுகளை டால்ச்சர் ஆலை குறைக்கும். நேரடி நிலக்கரி எரிப்பு செயல்முறைகளோடு ஒப்பிடும்போது, தூய்மையான நிலக்கரி தொழில்நுட்பத்தை இந்த ஆலை பயன்படுத்தும். இதன் மூலம் மாசுகளின் அளவு குறையும்.
பின்னணி:
ராஷ்ட்ரிய கெமிக்கல்ஸ் & ஃபெர்டிலைசர்ஸ், கெயில் இந்தியா லிமிடெட், கோல் இந்தியா லிமிடெட், ஃபெர்டிலைசர் கார்ப்பரேஷன் ஆப் இந்தியா லிமிடெட் ஆகிய நான்கு பொதுத்துறை நிறுவனங்களின் கூட்டு நிறுவனமான டால்ச்சர் ஃபெர்டிலைசர்ஸ் லிமிடெட், 2015 நவம்பர் 13-ஆம் தேதி தொடங்கப்பட்டது. வருடத்திற்கு 12.7 லட்சம் மெட்ரிக் டன் திறனுடன் கூடிய புதிய பசுமை உர ஆலையை நிறுவுவதன் மூலம் ஃபெர்டிலைசர் கார்ப்பரேஷன் ஆப் இந்தியாவின் முந்தைய டால்ச்சர் ஆலைக்கு டால்ச்சர் ஃபெர்டிலைசர்ஸ் லிமிடெட் புத்துயிர் அளிக்கிறது. டால்ச்சர் ஃபெர்டிலைசர்ஸ் லிமிடெட்டின் உரத்திட்டத்தின் மதிப்பு, ரூ. 13277.21 கோடி  என்று மதிப்பிடப்பட்டுள்ளது.
பிரதமர் அலுவலகம்
ராஜஸ்தானின் அபு சாலையில் உள்ள பிரம்ம குமாரிகள் அமைப்பின் சாந்திவன் வளாகத்தில் பல்வேறு வளர்ச்சித் திட்டங்களின் துவக்க விழாவில் பிரதமர் ஆற்றிய உரையின் தமிழாக்கம்
ஓம் சாந்தி!
அது நவீன மருத்துவமனைக்கு இன்று இங்கு அடித்தல் நாட்டப்பட்டுள்ளது. சிவமணி இல்லம் மற்றும் செவிலியர் கல்லூரியின் விரிவாக்கப் பணிகளும் இன்று தொடங்கப்பட்டுள்ளன. இத்தகைய முன்முயற்சிகளுக்காக பிரம்ம குமாரிகள் அமைப்பிற்கும், அதன் உறுப்பினர்களுக்கும் மனமார்ந்த வாழ்த்துகள். விடுதலையின் ‘அமிர்தகாலம்’, இந்தியாவின் சமூக மற்றும் ஆன்மீக அமைப்புகளுக்கு மிகவும் முக்கியமானது. நாட்டின் குடிமக்கள் தங்கள் கடமையை 100% நிறைவேற்ற வேண்டிய காலகட்டம், இது.
நண்பர்களே,
இன்று நமது ஒட்டுமொத்த நாட்டிலும் சுகாதார வசதிகளில் மிகப்பெரிய மாற்றம் ஏற்பட்டு வருகிறது. கடந்த 9 ஆண்டுகளில் முதன்முறையாக ஏழை எளியவர்களும் சுலபமாக மருத்துவமனைகளை அணுகக்கூடிய நிலை ஏற்பட்டுள்ளது. இதில் மிகப்பெரிய பங்காற்றியுள்ள ஆயுஷ்மான் பாரத் திட்டம், அரசு மருத்துவமனைகளுடன், தனியார் மருத்துவமனைகளின் கதவுகளையும் ஏழைகளுக்காக திறந்துள்ளது. இத்திட்டத்தினால் சுமார் 4 கோடி ஏழைகள் பயனடைந்துள்ளனர்.
மருத்துவத்துறையில் ஏற்பட்டுள்ள பல்வேறு சவால்களுள், மருத்துவர்கள், செவிலியர்கள் மற்றும் இதர மருத்துவப் பணியாளர்களின் பற்றாக்குறை பிரச்சனையும் ஒன்று. இதனை சரி செய்வதற்காக கடந்த 9 ஆண்டுகளில் இதுவரை இல்லாத வகையில் பணிகள் மேற்கொள்ளப்பட்டுள்ளன. 9 ஆண்டுகளில் சராசரியாக மாதந்தோறும் ஒரு புதிய மருத்துவக் கல்லூரி தொடங்கப்பட்டுள்ளது. நம் நாட்டில் 2014- க்கு முன்பு, 150க்கும் குறைவான மருத்துவக் கல்லூரிகளே கட்டப்பட்டிருந்தன. கடந்த 9 ஆண்டுகளில் 300-க்கும் மேற்பட்ட புதிய மருத்துவக் கல்லூரிகள் அமைக்கப்பட்டுள்ளன. அதேபோல மருத்துவப் படிப்புக்கான இடங்களின் எண்ணிக்கையும் கணிசமாக அதிகரிக்கப்பட்டுள்ளது.
நண்பர்களே,
பல ஆயிரம் ஆண்டுகளாக, இந்தியாவில் ஆன்மீக அமைப்புகள் கல்வி முதல் ஏழைகளுக்கு சேவையாற்றுவது வரை அனைத்து பணிகளையும் மேற்கொண்டு வருகின்றன. உலகம் முழுவதும் யோகா முகாம்களை நடத்தியும், விடுதலையின் அமிர்த பெருவிழா சம்பந்தமான நிகழ்ச்சிகளுக்கு ஏற்பாடு செய்தும், நாடு முழுவதும் ஏராளமானோரை நீங்கள் ஊக்குவித்துள்ளீர்கள். உங்களது முன்முயற்சிகளால் பிரம்ம குமாரிகள் அமைப்பு மீதான எனது நம்பிக்கை பலமடங்கு அதிகரித்துள்ளது. ‘ஸ்ரீ அன்னா' என்று அழைக்கப்படும் சிறு தானியங்களை சர்வதேச அளவில் இந்தியா தற்போது ஊக்குவித்து வருகிறது. இயற்கை விவசாயம், தூய்மையான ஆறுகள் போன்ற பிரச்சாரங்களையும் நாம் முன்னெடுத்துச் செல்கிறோம். தேச கட்டமைப்புடன் தொடர்புடைய புதிய விஷயங்களை புதுமையான வழியில் பிரம்ம குமாரிகள் அமைப்பு முன்னெடுத்துச் செல்லும் என்று நம்புகிறேன். இந்த வாய்ப்பை வழங்கியதற்காக மீண்டும் ஒரு முறை உங்களுக்கு நன்றி தெரிவித்துக் கொள்கிறேன்.
ஓம் சாந்தி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
PIB Headquarters
புதுவைப் பல்கலைக்கழகத்தின் நுழைவுத் தேர்வு: சென்னை உள்ளிட்ட 64 மையங்களில் 41,160 பேர் எழுதுகின்றனர்
புதுவைப் பல்கலைக்கழகத்தின் 2019-2020 ஆண்டிற்கான நுழைவுத் தேர்வு இந்தியாவின் 33 நகரங்களில் உள்ள 64 மையங்களில் வருகின்ற ஜுன் 7,8 மற்றும் 9 தேதிகளில் நடைபெற உள்ளது. இதில் நாடு முழுவதும் 41,160 பேர் எழுத உள்ளனர்.
பல்கலைக்கழகப் படிப்புகளுக்காக விண்ணப்பித்துள்ள மாணவர்கள் அதிகாரப்பூர்வ இணையத்தள முகவரிக்குச்  சென்று தங்களுக்கான நுழைவுச் சீட்டைப் பதிவிறக்கம் செய்து கொள்ள வேண்டும்.
தங்களுக்கு ஒதுக்கப்பட்ட தேர்வு மையம், நாள் மற்றும் நேரம் மற்றும் தேர்வு எழுதும் போது பின்பற்ற வேண்டிய கட்டாய நெறிமுறைகள் முதலான அனைத்து விவரங்களையும் பல்கலைக்கழக அதிகாரப்பூர்வ இணையத்தள முகவரியில் தெரிந்து கொள்ளுமாறு கேட்டுக் கொள்ளப்படுகிறார்கள்.
புதுவைப் பல்கலைக்கழகமானது, கற்பித்தல் மற்றும் உறுப்புக் கல்லுாரிகளுக்கு அங்கீகாரம் கொடுக்கும் மத்திய அரசின் கல்வி நிறுவனமாகும். 1985 ஆம் ஆண்டு முதல் மத்திய அரசின், மனித வள மேம்பாட்டுத்துறையின் கீழ் புதுவை காலாப்பட்டில் இயங்கி வருகிறது.
நாக் குழுவின் "ஏ" தர மதிப்பீடு பெற்ற இப்பல்கலைக்கழகத்தின் சார்பில் தமிழ், மேலாண்மை, கணிதவியல், அறிவியல், பசுமைப் பொறியியல் தொழில் நுட்பம் உள்ளிட்ட 14 புலங்கள் மூலம் பல்வேறு துறைகளும், பிரிவுகளும் பல்கலைக்கழக வளாகம், காரைக்கால், மாகே மற்றும் அந்தமான நிகோபார் பகுதிகளில் இயங்கி வருகின்றன.
இந்நிலையில், 2019-2020 கல்வியாண்டிற்கான மாணவர் சேர்க்கை அறிவிப்பு பல்கலைக்கழக நிர்வாகத்தின் மூலம் கடந்த மார்ச் மாதம் வெளியிடப்பட்டது. மார்ச் 22 ஆம் தேதி முதலாக ஆய்வு , எம்.ஏ., எம்.எஸ்.சி, எம்.டெக் உள்ளிட்ட முதுநிலைப் பட்டப் படிப்புகள், முதுநிலை 5 ஆண்டுகள் ஒருங்கிணைந்தப் படிப்பு மற்றும் முதுநிலை பட்டயப் படிப்புகள்  முதலான பல்வேறு படிப்புகளுக்கு இணையதளம் மூலம் மாணவர்கள் விண்ணப்பிக்கத் தொடங்கினார். இம் மாதம்  10 ஆம் தேதியோடு மாணவர்கள் விண்ணப்பிக்கும் தேதி முடிவு பெற்றது.
இந்நிலையில், 2019-2020 ஆம் கல்வியாண்டில் புதுவைப் பல்கலைக்கழகம் சார்பில் நடத்தப்படுகின்ற பல்வேறு படிப்புகளில் சேர்ந்து படிப்பதற்காக 41,160 பேர் விண்ணப்பித்துள்ளனர். இவர்கள் அனைவரும் வருகின்ற ஜுன் 7,8 மற்றும் 9 ஆகிய தேதிகளில் இந்தியாவிலுள்ள ஸ்ரீநகர், மும்பை, பெங்களூர், கொல்கத்தா, திருவனந்தபுரம், சென்னை மற்றும் புதுவை உள்ளிட்ட 33 நகரங்களில் 64 மையங்களில் நடைபெறவுள்ள நுழைவுத் தேர்வை எழுதவுள்ளனர். 2019-2020 ஆம் கல்வியாண்டில் விண்ணப்பித்துள்ள மாணவர்கள் குறித்த விவரங்கள்:
முனைவர் பட்டம்  4,529
முதுநிலைப் பிரிவு 27,961
முதுநிலை ஒருங்கிணைந்த படிப்பு 8,561
முதுநிலை பட்டயப் படிப்புகள் 109
புதுவைப் பல்கலைக்கழகம் சார்பாக தற்போது வழங்கப்பட்டு வருகின்ற படிப்புகள் குறித்த விவரங்கள்:
முனைவர் பட்டம்  47
முதுநிலைப் பிரிவு 58
முதுநிலை ஒருங்கிணைந்த படிப்பு 3
முதுநிலை பட்டயப் படிப்புகள் 4
இந்தத் தகவலை புதுச்சேரி பல்கலைக் கழகத்தின் உதவி பதிவாளர் வெளியிட்டுள்ள செய்திக் குறிப்பில் தெரிவித்துள்ளார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா விசாகப்பட்டினத்தில் உள்ள இந்திய மீன்வள ஆய்வகத்தில் புதிதாக புதுப்பிக்கப்பட்டுள்ள கடல்சார் அருங்காட்சியகத்தை திறந்து வைத்தார்
விசாகப்பட்டினத்தில் உள்ள இந்திய மீன்வள ஆய்வகத்தில் புதிதாக புதுப்பிக்கப்பட்ட கடல்சார் அருங்காட்சியகத்தை மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, மாநிலங்களவை உறுப்பினர் திரு ஜி.வி.எல்.நரசிம்ம ராவ் ஆகியோர் நேற்று திறந்து வைத்தனர். அருங்காட்சியகத்தில் உள்ள அனைத்து மாதிரிகளும் நவீன தொழில்நுட்பத்துடன்  காட்சிக்கு வைக்கப்பட்டுள்ளன, இதில், முழுமையான தகவல்களை ஒரே கிளிக்கில் பெற முடியும், மேலும் இது அறிவியல் மாணவர்கள், ஆராய்ச்சியாளர்கள் மற்றும் பொதுமக்களுக்கு மிகவும் பயனுள்ளதாக இருக்கும்.
திரு பர்ஷோத்தம் ரூபாலா மற்றும் திரு ஜி.வி.எல் நரசிம்ம ராவ் ஆகியோர் விசாகப்பட்டினம் இந்திய மீன்வள கணக்கெடுப்பு மையத்தின் தலைமை இயக்குநர் டாக்டர் ஆர்.ஜெயபாஸ்கரன் மற்றும் விசாகப்பட்டினத்தின் எஃப்.எஸ்.ஐ.யின் எம்.எம்.இ / அலுவலகத் தலைவர் திரு டி.பாமி ரெட்டி ஆகியோரால் நேற்று விசாகப்பட்டினத்தில் வரவேற்கப்பட்டனர். தொடக்கத்தில் மீன்வளத் துறையின் சார்நிலை அலுவலகங்களான இந்திய மீன்வள ஆய்வு , மத்திய மீன்வள நாட்டிகல் மற்றும் பொறியியல் பயிற்சி நிறுவனம்  மற்றும் தேசிய மீன்வள அறுவடைக்குப் பிந்தைய தொழில்நுட்பம் மற்றும் பயிற்சி நிறுவனம்  ஆகியவற்றின் செயல்பாடுகளை மத்திய அமைச்சர் ஆய்வு செய்தார். இக்கூட்டத்தில் மூன்று துறைத் தலைவர்களும், அலுவலகத் தலைவர்களும் கலந்து கொண்டனர். மூன்று நிறுவனங்களின் அதிகாரிகளுடன் கலந்துரையாடிய அவர், விவாதிக்கப்பட்ட பிரச்சினைகளை உடனடியாக அமைச்சகத்துக்கு அனுப்புமாறு தெரிவித்தார்.
அதைத்தொடர்ந்து, விசாகப்பட்டினத்தின் எஃப்.எஸ்.ஐ.யில் உள்ள மாநாட்டு மண்டபத்தில் மீன்பிடித் தொழில், கடல் உணவு ஏற்றுமதியாளர் சங்கங்கள், குஞ்சு பொரிப்பக உரிமையாளர்கள், தொழில்முனைவோர் மற்றும் மாநில அரசு அதிகாரிகளுடன் திரு பர்ஷோத்தம் ரூபாலா கலந்துரையாடினார், அங்கு 40 க்கும் மேற்பட்ட பிரதிநிதிகள் கலந்து கொண்டனர் மற்றும் உலகெங்கிலும் மீன் பொருட்களை ஏற்றுமதி செய்வதில் உள்ள சிரமங்களை விளக்கினர். இத்தொழிலுக்கு தொடர்ந்து ஆதரவளித்து வரும் அரசுக்கு கடல் உணவு ஏற்றுமதியாளர்கள் சங்கத் தலைவர் நன்றி தெரிவித்தார். இந்திய மீன்வளத் துறை இயக்குநர் ஜெனரல் டாக்டர் ஆர்.ஜெயபாஸ்கரன், கொச்சி சிஃப்நெட் இயக்குநர் டி.பாமி ரெட்டி, சி.எஸ்., என்.ஐ.எப்.பி.எச்.டி.டி., இயக்குனர் டாக்டர் ஷைன் குமார் ஆகியோர் முன்னிலை வகித்தனர்.
வணிகம் மற்றும் தொழில்துறை அமைச்சகம்
இந்தியா மற்றும் ருவாண்டா இடையேயான வர்த்தக ஒத்துழைப்பு கட்டமைப்பிற்கு அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை குழு இந்தியா மற்றும் ருவாண்டா இடையேயான வர்த்தக ஒத்துழைப்பு கட்டமைப்பிற்கு, செயலாக்கத்திற்கு பிந்தைய ஒப்புதல் வழங்கியுள்ளது. இந்த வர்த்தக ஒத்துழைப்பு கட்டமைப்பு 23 ஜூலை, 2018 கையெழுத்திடப்பட்டது.
இந்த வர்த்தக ஒத்துழைப்பு கட்டமைப்பு இரு நாடுகளுக்கு இடையேயான வர்த்தக மற்றும் பொருளாதார உறவை மேலும் மேம்படுத்தும்.
கப்பல் போக்குவரத்து அமைச்சகம்
முக்கிய துறைமுகங்களின் புயல் தயார்நிலையை மத்திய அமைச்சர் திரு மன்சுக் மாண்டவியா ஆய்வு செய்தார்
யாஸ் புயலை எதிர்கொள்ள நாட்டின் கிழக்கு கடற்கரை பகுதியில் அமைந்துள்ள முக்கிய துறைமுகங்களின் தயார்நிலையை மத்திய துறைமுகங்கள், கப்பல் போக்குவரத்து மற்றும் நீர்வழி இணை அமைச்சர்  திரு மன்சுக் மாண்டவியா இன்று ஆய்வு செய்தார்.
அமைச்சகத்தின் மூத்த அதிகாரிகள் மற்றும் முக்கிய துறைமுகங்களின் தலைவர்கள் இக்கூட்டத்தில் கலந்து கொண்டனர். கீழ்கண்ட நடவடிக்கைகள் எடுக்கப்பட்டிருக்கின்றன:247 கட்டுப்பாட்டு அறை அமைச்சகத்தில் நிறுவப்பட்டுள்ளது. கடற்படை, கடலோரக் காவல் படை உள்ளிட்ட இதர கட்டுப்பாட்டு
அறைகளுடன் ஒருங்கிணைப்பு.கப்பல் நிறுவனங்களுக்கு பாதுகாப்பு நடவடிக்கைகள் மேற்கொள்ளுமாறு அறிவுரைகள் வழங்கப்பட்டுள்ளன.உயர் மின் கோபுரங்களை கீழிறக்குமாறும், தேவையான பொருட்களை கொள்முதல் செய்யுமாறும் அறிவுறுத்தப்பட்டுள்ளது.துறைமுகங்களில் இருந்து பணியாளர்கள் வெளியேற்றப்படுள்ளனர்.கிரேன்கள் உள்ளிட்ட பல்வேறு உபகரணங்களுக்கான ஏற்பாடுகள் செய்யப்பட்டுள்ளன.துறைமுக பகுதிகளில் ரயில் மற்றும் சாலை போக்குவரத்து தற்காலிகமாக நிறுத்தப்பட்டுள்ளது.ஜென்செட்கள், களன்கள், அவசர கால ஊர்திகள் தயார் நிலையில் உள்ளன.துறைமுகங்களின் உள்ளே மற்றும் வெளியில் உள்ள களன்கள் மற்றும் படகுகள் உள்ளிட்டவற்றின் பாதுகாப்புக்கான நடவடிக்கைகள் எடுக்கபட்டுள்ளன.
------
(Visitor Counter : 141
பாதுகாப்பு அமைச்சகம்
தளவாடங்கள் தொழிற்சாலை வாரியத்தின் பெருநிறுவனமாக்குதல்: பாதுகாப்பு அமைச்சர் தலைமையில் அதிகாரம் பொருந்திய அமைச்சர்கள் குழுவை அரசு அமைத்தது
பாதுகாப்பு அமைச்சகத்தின் துணை அலுவலகமாக இயங்கும் தளவாடங்கள் தொழிற்சாலை வாரியத்தை ஒன்று அல்லது ஒன்றுக்கு மேற்பட்ட 100% அரசுக்கு சொந்தமான பெருநிறுவனமாக அரசு எடுத்துள்ள முடிவினைத் தொடர்ந்து, இது தொடர்பாக பாதுகாப்பு அமைச்சர் திரு ராஜ்நாத் சிங் தலைமையில் அதிகாரம் பொருந்திய அமைச்சர்கள் குழுவை அரசு அமைத்துள்ளது.
உள்துறை அமைச்சர் திரு அமித் ஷா, நிதி அமைச்சர் திருமதி நிர்மலா சீதாராமன், சட்டம் மற்றும் நீதி அமைச்சர் திரு ரவிசங்கர் பிரசாத், தொழிலாளர் மற்றும் வேலைவாய்ப்பு அமைச்சர் திரு சந்தோஷ்குமார் கங்க்வார் மற்றும் பணியாளர்கள், பொதுமக்கள் துறைகள் மற்றும் ஓய்வூதியம் அமைச்சர் திரு ஜிதேந்திர சிங் ஆகியோர் இந்த குழுவில் உறுப்பினர்களாக இருப்பார்கள்.
பெருநிறுவனமாக மாறும்போது அளிக்கப்பட வேண்டிய ஆதரவு, பணியாளர்களின் நலன் உள்ளிட்ட ஒட்டுமொத்த அம்சங்களையும் இந்த குழு கருத்தில் கொண்டு கண்காணித்து, வழிகாட்டும்.
தளவாடங்கள் தொழிற்சாலை வாரியத்தின்  பெருநிறுவனமாக்குதல் குறித்து பணியாளர் சங்கங்கள்/கூட்டமைப்புகளின் கவலைகளைப் போக்குவதற்காக அவர்களுடனான பேச்சுவார்த்தையை பாதுகாப்பு அமைச்சகத்தின் பாதுகாப்பு உற்பத்தித் துறையின் உயர்மட்ட அதிகாரிகள் குழு சமீபத்தில் நடத்தியது. தன்னாட்சி, பொறுப்புக்கூறல் மற்றும் தளவாடங்கள் விநியோகத்தின் செயல்திறன் ஆகியவற்றை பெருநிறுவனமாக்குதல் மேம்படுத்தும் என்று கூறிய, மே 16, 2020 அன்று அரசால் அறிவிக்கப்பட்ட சுயசார்பு இந்தியா தொகுப்பின் ஒரு பகுதியே இதுவாகும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653374
(Visitor Counter : 181